26 Eitse ka selemo sa leshome le motso o mong, ka letsatsi la pele la khoeli, lentsoe la Jehova la hlaha ho ’na, la re: 2 “Mor’a motho, ka lebaka la hore Tyre+ e itse khahlanong le Jerusalema,+ ‘Eke! E robehile,+ mamati a lichaba!+ Ka sebele tšekamelo e tla ba ho ’na. Ke tla tlatsoa—e ripitliloe,’+ 3 ka hona sena ke seo ’Musi Morena Jehova a se boletseng, ‘Bona! ke khahlanong le uena, Tyre, ’me ke tla tlisa lichaba tse ngata khahlanong le uena,+ feela joalokaha leoatle le nyolla maqhubu a lona.+ 4 Ka sebele li tla felisa marako a Tyre+ le ho qhaqha litora tsa eona,+ ’me ke tla fefa lerōle la eona ke e etse lefika le benyang, le se nang letho ka holimo. 5 E tla fetoha sebaka seo ho sona ho omisetsoang matlooa a huloang+ ka har’a leoatle.’+ “‘Etsoe ’na ke boletse,’ ho bolela ’Musi Morena Jehova, ‘’me e tla fetoha ntho e tlatlapuoang bakeng sa lichaba. 6 Metse e itšetlehileng ka eona e leng naheng—e tla bolaoa ka sabole, ’me batho ba tla lokela ho tseba hore ke ’na Jehova.’+ 7 “Etsoe sena ke seo ’Musi Morena Jehova a se boletseng, ‘Bona! ke etsa hore Nebukadrezare morena oa Babylona ea tsoang leboea,+ morena oa marena,+ a futuhele Tyre ka lipere+ le ka likoloi tsa ntoa+ le ka banna ba palameng lipere le ka phutheho,+ esita le ka sechaba se sengata haholo. 8 O tla bolaea ka sabole metse e itšetlehileng ka uena naheng, a etse lerako le thibellang khahlanong le uena ’me a qhobele ’mōtōmōtō o thibellang khahlanong le uena+ a hlahise thebe e khōlō khahlanong le uena; 9 o tla tobisa ho otla ha kofuto ea hae ea ho hlasela marakong a hao, ’me o tla heletsa litora tsa hao, ka lisabole tsa hae. 10 Ka lebaka la mohlape o nyolohang oa lipere tsa eona lerōle la tsona le tla u koahela.+ Ka lebaka la molumo oa monna ea palameng pere le oa lebili le oa koloi ea ntoa marako a hao a tla reketla, ha a kena ka liheke tsa hao, joaloka tabeng ea ho kena motseng o butsoeng makhalo. 11 O tla hatakela literata tsohle tsa hao ka likhōla tsa lipere tsa hae.+ O tla bolaea sechaba sa hao ka sabole, ’me lifika tsa hao tsa matla li tla theohela fatše. 12 Ka sebele ba tla hapa maruo a hao+ le ho tlatlapa thepa ea hao e rekisoang,+ ba qhaqhe marako a hao, ’me ba tla heletsa matlo a hao a lakatsehang. Majoe a hao le lintho tsa hao tse entsoeng ka lehong le lerōle la hao ba tla li beha ka har’a metsi.’ 13 “‘Ke tla felisa morusu oa ’mino oa hao,+ ’me molumo oa liharepa tsa hao ha o sa tla hlola o utluoa.+ 14 Ke tla u etsa lefika le benyang, le se nang letho ka holimo.+ U tla fetoha sebaka seo ho omisetsoang ho sona matlooa a huloang.+ Le ka mohla u ke ke ua tsosolosoa; etsoe ’na, Jehova, ke boletse,’ ho bolela ’Musi Morena Jehova.+ 15 “Sena ke seo ’Musi Morena Jehova a se boleletseng Tyre, ‘Ha ho utloahala molumo oa ho oa ha hao, ha ea ntšitsoeng maqeba a bolaeang a bobola, ha ho e-na le polao ka hare ho uena, na lihlekehleke li ke ke tsa reketla?+ 16 Ka sebele marenana ’ohle a leoatle a tla theoha+ literoneng tsa ’ona+ a hlobole liaparo tsa ’ona tse se nang matsoho, ’me a tla hlobola liaparo tsa ’ona tse khabisitsoeng. A tla apara ho thothomela. A tla lula fatše,+ ka sebele a tla thothomela motsotso o mong le o mong+ ’me a u shebe ka ho makala. 17 A tla u binela koli-ea-malla+ a re ho uena: “‘“U timetse hakaakang, uena ea neng a e-na le baahi maoatleng,+ Uena motse o rorisoang, o fetohileng o matla leoatleng,+ oona le ba ahileng ho oona, ba tšositseng baahi bohle ba lefatše! 18 Joale lihlekehleke li tla reketla ka letsatsi la ho oa ha hao. Lihlekehleke tse leoatleng li tla khathatseha ka lebaka la ho tsoa ha hao.”’+ 19 “Etsoe sena ke seo ’Musi Morena Jehova a se boletseng, ‘Ha ke u etsa motse o ripitliloeng, joaloka metse e se nang baahi, ha ke tlisa boliba ba metsi holim ’a hao, ’me metsi a mangata haholo a tla be a u koahetse,+ 20 ke tla boela ke u theole hammoho le ba theohelang ka sekoting ho batho ba khale,+ ’me ke tla etsa hore u lule naheng e tlaase-tlaase,+ joaloka libaka tse ripitliloeng ka nako e telele, hammoho le ba theohelang ka sekoting,+ e le hore u se ke ua ba le baahi; ’me ke tla beha mokhabiso naheng ea ba phelang.+ 21 “‘Ke tla u etsa matšabeho a tšohanyetso,+ ’me u ke ke ua ba teng; u tla batloa,+ empa ha u sa tla hlola u fumanoa ho isa nakong e sa lekanyetsoang,’+ ho bolela ’Musi Morena Jehova.”